**PUBLICACIÓN DA TESE DE DOUTORAMENTO NO REPOSITORIO INSTITUCIONAL DA UDC (RUC)**

Don/Dona      , con DNI/Pasaporte nº      , enderezo electrónico      , e domicilio en      , autor/a da tese de doutoramento denominada “     ” (desde agora, a “TESE”),

**Declara:**

PRIMEIRO.- Que, en condición de autor/a da tese, correspóndenlle de forma exclusiva os dereitos de propiedade intelectual sobre os seus contidos, e que esta obra é orixinal e non infrinxe ningún dereito de terceiros, sexa a propiedade industrial, a propiedade intelectual, o segredo comercial ou calquera outro.

SEGUNDO.- Que ten constancia de que o Real Decreto 99/2011 de 28 de xaneiro, polo que se regulan as ensinanzas oficiais de doutoramento, establece no seu artigo 14 que:

* Unha vez aprobada a tese, a universidade ocuparase do seu arquivo en formato electrónico aberto nun repositorio institucional
* En circunstancias excepcionais determinadas pola comisión académica do programa, como poden ser, entre outras, a participación de empresas no programa o Escola, a existencia de convenios de confidencialidade con empresas ou a xeración de patentes sobre o contido da teses, as universidades establecerán procedementos que aseguren a non publicidade destes aspectos.

TERCEIRO.- Que ten coñecemento de que a Universidade da Coruña, para cumprir esta obriga legal, no seu Regulamento de Estudos de Doutoramento, que entrou en vigor o 11 de febreiro de 2012, establece que:

* A UDC ocuparase do arquivo e difusión en formato aberto no seu repositorio institucional (RUC) inmediatamente despois da súa aprobación.
* En circunstancias excepcionais, determinadas pola Comisión Académica do Programa ou polo Consello de Goberno, logo da solicitude do/a doutorando/a e do/a director/a, poderá autorizarse unha publicación resumida para a protección de resultados suxeitos a cláusulas de confidencialidade ou patente.

CUARTO.- Que como titular dos dereitos desexa que a citada tese se publique no RUC con esta licenza:

T*odos os dereitos reservados* (o/a autor/a conserva todos os dereitos, coas excepcións previstas na Lei de Propiedade Intelectual).

Ou, opcionalmente, pode escoller unha licenza **Creative Commons**:

|  |  |
| --- | --- |
| by-nc-nd | **CC BY-NC-ND**. Permite a reprodución total ou parcial e a comunicación pública da obra con recoñecemento da autoría. Non se permite o uso comercial nin a creación de obras derivadas. **É a licenza máis restritiva.** |
| by | **CC BY.** Permite a reprodución total ou parcial, a distribución, a comunicación pública da obra e a creación de obras derivadas, incluso con finalidade comercial. Obriga ao recoñecemento da autoría. É a licenza menos restritiva. |
| by-nc | **CC BY-NC.** Permite a creación de obras derivadas, con recoñecemento de autoría e sen fin comercial |
| by-nc-sa | **CC BY-NC-SA.** Permite a creación de obras derivadas, con recoñecemento de autoría e sen fin comercial, coa obriga de licenciar as novas creacións baixo as mesmas condicións. |
| http://es.creativecommons.org/blog/wp-content/uploads/2013/04/by-sa_petit.png | **CC BY-SA.** Permite o uso comercial da obra e das posibles obras derivadas, con recoñecemento de autoría e a obriga de licenciar as novas creacións baixo as mesmas condicións. |
| by-nd | **CC BY-ND.** Esta licenza permite o uso comercial con recoñecemento de autoría, pero non a creación de obras derivadas. |

**Solicitude de demora do arquivo da tese en formato electrónico aberto no Repositorio Institucional.**

A tese está afectada por circunstancias excepcionais e, polo tanto, o/a autor/a **solicita** (marcar o recadro que proceda):

Que, debido a que a tese está afectada por algún c**onvenio de confidencialidade con empresas ou institucións ou ten posibilidade de xerar patentes**,se deposite en acceso pechado**.**

Para isto, o/a autor/a debe presentar:

* + Un exemplar completo en formato dixital exclusivamente para preservación. Este exemplar depositarase en acceso pechado.
  + Outro exemplar dixital que non inclúa o contido das partes susceptibles de confidencialidade ou xeración de patentes. Este exemplar depositarase en acceso aberto.

Que, **por ter cedido algúns dos seus dereitos a un/unha editor/a** (artigos en teses por compendio, capítulos de libros...),se deposite en acceso pechado.

Para isto, o/a autor/a debe presentar:

* + Un exemplar completo en formato dixital exclusivamente para preservación. Este exemplar depositarase en acceso pechado.
  + Outro exemplar dixital que inclúa o contido non afectado por cesión de dereitos e a(s) referencia(s) bibliográfica(s) da parte que non pode ser publicada. Este exemplar depositarase en acceso aberto.

Que, **como prevé publicar a tese como libro ou algunha das súas partes en forma de artigo**, a publicación da tese **se demore 6 meses desde a súa aprobación**. Transcorridos os 6 meses de embargo, a tese depositarase en acceso aberto, salvo que proceda a concesión de nova prórroga.

E para que quede constancia, asina o presente documento no lugar e na data que a seguir se indican.

|  |
| --- |
| ­­­­­­­­­­­­­­­­­­En      , a       de       de 20 |